Linda Järve

Linda Järve (sünd. Linda Kruustee; 1. juunil 1946 Tallinn – 21. mai 2022) oli eesti ajakirjanik.

Lõpetanud Tallinna 28. 8-klassilise kooli (Tallinna Hiiu Põhikooli) ja aastal 1965 Tallinna 10. Keskkooli (Nõmme Gümnaasiumi).

1965–1971 õppis Tartu Riikliku Ülikooli ajaloo-keeleteaduskonna eesti filoloogia osakonnas ajakirjandust ja eriprogrammi alusel sotsioloogiat (juhendajad Juhan Peegel ja Aleksandra Gorjatšova). Diplomitöö käsitles reklaamkuulutusi ajalehes.

Töö

1971–1980 Noorte Hääle kirjanduslik kaastööline (muu hulgas toimetas teaduselu käsitlevat erilehekülge "Orbis Scientiarum"), seejärel osakonnajuhataja ja toimetuse kolleegiumi liige
1980–1984 Rahva Hääle osakonnajuhataja ja toimetuse kolleegiumi liige
1984–1994 ajakirja Noorus peatoimetaja
1994–1999 Õhtulehe korrespondent, linna- ja majandusosakonna juhataja ning erikorrespondent
1999–2006 Õpetajate Lehe toimetaja

Eesti Ajakirjanike Liidu liige 30. jaanuarist 1975. Ühtekokku töötanud kutselise ajakirjanikuna ligi 40 aastat. Alates 2006. aasta juunist on vabakutseline ajakirjanik ja toimetaja, pensionär.

Tegevus

Oli Eesti NSV noorte teadlaste ja spetsialistide nõukogu liige (1971–1980). Kuulus Eesti NSV Ajakirjanike Liidu juhatusse (1986–1989) ja mõnda aega ka selle sekretariaati, juhatas Ajakirjanike Liidu noorsooajakirjanike sektsiooni (1984–1990). Aitas ette valmistada ja osales Ajakirjanike Liidu juhatuse liikmena ajalooliseks saanud loomeliitude ühispleenumil 1–2. aprillil 1988. Osales Eesti kolmandal rahvusliku kasvatuse kongressil 12.-13. aprillil 1996. On olnud Raeklubi ja Tallinna Loomaaia Sõprade Seltsi liige.

Tunnustus

1977 – ajakirja Horisont publitsistikavõistluse II preemia artikli "Lippmaa. Isa ja poeg" eest (kaasautor Rein Põder, Horisont nr 8/1977. Lk 13–15)
1980 – Eesti NSV Ajakirjanike Liidu aastapreemia.
1982 – Eesti NSV Ajakirjanike Liidu eripreemia.
1988 – Eesti NSV Ülemnõukogu Presiidiumi aukiri.
1992 – Eesti Ajakirjanike Liidu aastapreemia (koos Tiit Koha, Tiina Maibergi ja Marko Kadanikuga).

Raamatud
"Tunnen uhkust ja kadedust" (kirjastus Eesti Raamat, Tallinn 1983, 52 lk) – eestlastest Baikali-Amuuri raudteemagistraali – BAM – ehitusel.
"Jõudu tööle!" (kirjastus Eesti Raamat, Tallinn 1986, 238 lk), koostaja – Eesti NSV tublimatest tööinimestest.
"Festival" (kirjastus Eesti Raamat, Tallinn 1987, 64 lk) – XII ülemaailmsest noorsoo- ja üliõpilasfestivalist Moskvas.
"Eestimaa ilu" (kirjastus Kentaur, 2008, 304 lk, ISBN 9789985985250) – aastatel 2000–2007 kirjutatud 44 isikulugu Eesti kultuuri loonud ja hoidnud inimestest, kultuuritegelastest niihästi selle sõna kitsamas kui ka laiemas mõttes.
"Nooruse lugu" (kirjastus Petrone Print, 2017, 232 lk, ISBN 9789949608478 (köites), ISBN 9789949608485 (epub), ISBN 9789949608492 (epub)) – mälestusteraamat tööst ajakirja Noorus peatoimetajana aastatel 1984–1994.

Muu looming 

Sajad pikemad kirjutised ajalehtedes ja ajakirjades. Kirjutised mitmes artiklitekogumikus. Näiteks:

 "Minu aastad on minu rikkus" kogumikus "Kuidas vaatad, nõnda näed. Eesti ajakirjanike elulood III" (Tartu Ülikooli Kirjastus, 2009). 
 "Ääremärkused Õpetajast ja õpinguaastatest" kogumikus "Alguses oli Juhan. Meenutuslood õpetaja Juhan Peeglist" (Eesti Akadeemiline Ajakirjanduse Selts, 2012). 
 "Meenutused lapsepõlveradadelt" kogumikus "Nõmme tänavalood". (Nõmme Muuseum. 2006–2007, lk 45–50).
 "Mälestusi kergetööstusest" kogumikus "Kui kergetööstus oli suur tööstus. Tagasivaateid minevikku". (Tallinn, MTÜ Eesti Majandusühenduste Liit, 2011, lk 418–432) jt.
Tõlked perioodikas vene ja inglise keelest. Mõned raadiosaated Eesti Raadio Keskööprogrammile, kaasautor Rein Põder. 

Toimetanud üle 20 raamatu: Donald Trumpi "Mõtle suurelt ja pane täiega...", Kenneth T. Strongmani "Psühholoogia igapäevaelus", J. Bowkeri "Uskumused, mis muutsid maailma", Desmond Morrise "Beebi", Kristel Kaaberi "Iga teekond saab alguse südamest" jt.

Blogija alates 2008. aastast.

Isiklikku

Linda Järve vanaisa Johan Kruberg (Juhan Kruustee) oli ajakirjanik, osales Eesti ajakirjanike 1. kongressil Tallinnas 1909. aastal, oli üks ajalehe Tallinna Teataja asutajaid ja mõni aeg hiljem üks Eesti Ajakirjanike Liidu rajajaid.

Viited

Välislingid 

Linda Järve blogi Kruusatee – kultuuriblogi
Linda Järve raamatublogi Tütarlaps linnast – meenutused lapsepõlves ja nooruses loetust palju aastaid hiljem
Juhan Kruustee Eesti biograafilises andmebaasis ISIK

Eesti ajakirjanikud
Eesti blogijad
Tartu Ülikooli ajaloo-keeleteaduskonna vilistlased
Tallinna Nõmme Gümnaasiumi vilistlased
Rahumäe kalmistule maetud
Sündinud 1946
Surnud 2022